**ELŐTERJESZTÉS**

**Körmend város Önkormányzata Képviselő-testülete 2016. február 24-i -i ülésére**

**Tárgy:** háziorvosi ügyeleti feladatellátással kapcsolatos döntések

Tisztelt Képviselő-testület!

A Testület 2015. decemberében tárgyalta meg az orvosi ügyeleti feladatok ellátására az Országos Mentőszolgálattal megkötött szerződés felmondását, és a feladat más formában történő ellátását.

Az okok akkor ismertetésre kerültek, a Testület döntésének megfelelően pedig az OMSZ-al kötött szerződés felmondásra került.

A Körmend és Kistérsége Önkormányzati Társulás 2016. február 9-én megtárgyalta a feladatellátás ellátása miatt szükséges társulási megállapodás módosítást, illetve a nem társult tagokkal kötendő feladatellátási szerződést.

A most Testület elé terjesztett társulási megállapodás módosítás és feladatellátási megállapodás részleteiben szabályozza a felek együttműködését az ügyeleti feladatellátás vonatkozásában.

Jelzem továbbá a Testületnek azt, hogy a működési engedélykérelem beadásra került az illetékes szerv felé, március hónapban már az OEP finanszírozás megigénylése történik.

A feladatellátás Társulásba adásával 68 Ft/hó összegben szinten tudjuk tartani a települési hozzájárulást (mely hozzájárulást a településen élők számára vetítve kell megfizetniük az Önkormányzatoknak), nem kell a magasabb –az OMSZ által kért 75 Ft/hó – összegben terveznünk. A feladatellátás átszervezésével az orvosok részvétele kötelező az ügyeleti feladatokban, amit az orvosok meg is értettek, és tudomásul vettek. Ráadásul az átszervezéssel a Társulás meg tudja az orvosoknak adni azt a díjazást, amit ők egy évvel ezelőtt kértek. Körmenden lesznek gyakorlatilag Szombathely után a megyében a legmagasabb díjazások e feladatellátás terén.

Kérem a Testületet, hogy ezért a határozati javaslatban foglaltak szerint támogassa a társulási megállapodás módosítását.

Mivel a feladat a Társulás hatáskörébe kerül át, így a Testület SZMSZ-ét is módosítani kell az átruházott hatáskörök tekintetében.

**HATÁROZATI JAVASLAT I.**

1. Körmend város Önkormányzata Képviselő-testülete 2016. április 1-étől kezdődően a Körmend és Kistérsége Önkormányzati Társulásra ruházza át az Egészségügyi alapellátásáról szóló 2015. évi CXXIII. törvényben meghatározott háziorvosi ügyelet megszervezését és biztosítását.
2. Az 1.) pontban foglaltakra tekintettel Körmend város Önkormányzata Képviselő-testülete jóváhagyja a Körmend és Kistérsége Önkormányzati Társulás társulási megállapodásának módosítását az alábbiak szerint:

 2.1. .A társulási megállapodás 4.2.1. pontjában szereplő „107054 Családsegítés” szövegrész törlésre kerül, és helyébe kerül az alábbi szövegrész: „104043 Család-és gyermekjóléti központ, továbbá a társulási megállapodás 4.2.1. pontjában szereplő „104042 Gyermekjóléti szolgáltatások” szövegrész törlésre kerül, és helyébe az alábbi szövegrész lép: „104042 család-és gyermekjóléti szolgáltatások, továbbá a társulási megállapodás 4.2.1. pontjában szereplő „102022 Időskorúak, demens betegek átmeneti ellátása” szövegrész törlésre kerül, és helyébe az alábbi szövegrész lép: „102025 Időskorúak átmeneti ellátása”, továbbá a társulási megállapodás 4.2.1. pontjában szereplő „102030 Idősek, demens betegek nappali ellátása” szövegrész törlésre kerül, és helyébe az alábbi szövegrész lép: „102031 Idősek nappali ellátása”

2.2. A társulási megállapodás 4.2.4. pontja kiegészül az alábbiakkal:

/ Társulás által ellátandó egyéb feladatok/:

„062020 Településfejlesztési projektek és támogatásuk.”

* 1. A társulási megállapodás 4.2.2. pontja az alábbiak szerint módosul:

#  / 4. A társulás által ellátott feladat- és hatáskörök:/

 **4.2.2.**

 **072112 Háziorvosi ügyeleti ellátás**

 **Egészségügyi ellátás**

 Ellátja az Egészségügyi alapellátásáról szóló 2015. évi CXXIII. törvényben meghatározott feladatok közül a **háziorvosi ügyelet** megszervezését és biztosítását valamennyi társult tag, továbbá az alábbi, Társuláson kívül álló települések részére: Felsőjánosfa, Felsőmarác, Hegyhátszentjakab, Hegyhátszentmárton, Ivánc, Őrimagyarósd, Szaknyér.

A háziorvosi ügyeleti feladatellátás Társulás általi ellátása (működtetése) tekintetében az alábbiakban állapodnak meg a társult tagok:

1. A Társulás a háziorvosi ügyeleti szolgáltatást 2016. április 1. napjától kezdődően, határozatlan időre szólóan biztosítja a tagoknak.
2. A tagok megállapodnak abban, hogy az ügyeleti szolgálatot a Társulás a Körmend, Rákóczi u. 92. szám alatti épületben biztosítja.
3. A tagok megállapodnak abban, hogy a háziorvosi ügyeleti ellátás megszervezéséhez és működtetéséhez kapcsolatos valamennyi jog és kötelezettség a Társulást illeti meg és terheli azzal, hogy az ügyeleti feladatellátást a tagok a Társulás feladatellátásába adták. A tagok megállapodnak abban is, hogy a feladatellátás biztonsága érdekében a Társulás jogosult kizárólag a 43/1999. (III.3.) Korm.rendelet 7.§ (2) da) szerinti nyilatkozat megtételére.
4. A Társulás évente egyszer beszámol a tagok előtt az háziorvosi ügyeleti feladatellátás szakmai és pénzügyi működtetéséről. Bármelyik társult tag kérésére a Társulás Munkaszervezete is a tag rendelkezésére áll az ügyeleti feladatellátással kapcsolatos esetleges kérdések tekintetében. A Társulás a pénzügyi elszámolásnál a társult tagokra, mint helyi önkormányzatokra eső OEP támogatás alapjául szolgáló lakosságszámot veszi figyelembe
5. A háziorvosi ügyeleti feladatellátás működtetésének megkezdésekor ismert OEP finanszírozási rendszer alapján a tagok megállapodnak abban, hogy a háziorvosi ügyeleti feladatellátásért 68 Ft/hó összeget fizetnek meg a feladatellátáshoz való hozzájárulásként minden, a területén élő (ott lakcímmel rendelkező) lakos után a Társulás részére. A hozzájárulást negyedévente, minden negyedév első hónapjának 15. napjáig kell megfizetni a Társulás 11747020-15574668-00000000 számlájára történő átutalással. A hozzájárulást a Társulás csak és kizárólag a háziorvosi ügyeleti feladatellátásra használja fel, kiegészítve azzal az OEP finanszírozást.
6. A tagok megállapodnak abban, hogy amennyiben az e) pont szerinti hozzájárulás már nem fedezi az OEP finanszírozással együtt a költségeket, abban az esetben a Társulás megtárgyalhatja a hozzájárulás mértékének módosítását. Amennyiben a Társulás módosítja a hozzájárulás mértékét, úgy a Társulás e döntéséről a Társulás Munkaszervezete valamennyi társult tagot kiértesíti. A tagok megállapodnak abban, hogy amennyiben e kiközléstől számítottan 30 napon belül a társult tag részéről nem érkezik a Társulás irányába válasz a hozzájárulás mértékének módosítása tárgyában, úgy az újonnan kiközölt hozzájárulást, annak mértékét és megfizetésének módját a kiközölteknek megfelelően a társult tag részéről elfogadottnak kell tekinteni. A tagok megállapodnak abban, hogy amennyiben a hozzájárulás mértéke módosításának írásbeli kiközlésétől számítottan 30 napon belül a társult tag olyan nyilatkozatot tesz, hogy nem fogadja el az újonnan kiközölt hozzájárulást, abban az esetben a Társulás Munkaszervezete megbeszélést kezdeményez a társult taggal, és amennyiben az 15 napon belül nem vezet eredményre, a Munkaszervezet a Társulás elé terjeszti a társulási megállapodás felülvizsgálatát.
	1. A társulási megállapodás 19. pontjában (záró rendelkezések) található felsorolás kiegészül az alábbi ponttal:

A társulási megállapodás 4.2.2. pontja 2016. április 1-én lép hatályba.

**HATÁROZATI JAVASLAT II.**

Körmend város Önkormányzata Képviselő-testülete jóváhagyja azt, hogy a Körmend és Kistérsége Önkormányzati Társulás feladatellátási szerződést kössön az előterjesztéshez mellékeltek szerint a háziorvosi ügyeleti feladatok ellátása végett az alábbi településekkel: Felsőjánosfa, Felsőmarác, Hegyhátszentjakab, Hegyhátszentmárton, Ivánc, Őrimagyarósd, Szaknyér. A megállapodás elkészítésére a Képviselő-testület felkéri a Jegyzőt, aláírására felhatalmazza a Polgármestert.

Körmend, 2016. február 3.

Felelős: jegyző módosítás átvezetéséért és feladatellátási megállapodás elkészítéséért

Határidő: 2016. április 1.

**Bebes István**

**polgármester**

**HATÁROZATI JAVASLAT III.**

1. Körmend város Önkormányzata Képviselő-testülete jóváhagyja azt, hogy a ¾ arányban tulajdonát képező körmendi 1779 hrsz-ú ingatlannak a háziorvosi ügyeleti feladatellátás helyéül szolgáló épületrészeit a Körmend és Kistérsége Önkormányzati Társulás térítésmentesen használatba vegye a háziorvosi ügyeleti feladatok ellátására. A térítésmentes használat jogát az Önkormányzat addig biztosítja a Társulás részére, amíg a Társulás az ingatlanban ellátja a háziorvosi ügyeleti feladatellátást. Az ingatlannak a háziorvosi ügyeleti feladatellátás céljára szolgáló használatából eredő terheket (közműdíjak stb.) a Társulás viseli a használat ideje alatt.
2. Körmend város Önkormányzata Képviselő-testülete jóváhagyja azt, hogy az Önkormányzat tulajdonában álló azon eszközöket, ingóságokat, melyeket az Önkormányzat a háziorvosi ügyeleti feladatellátáshoz kapcsolódóan vásárolt korábban, a Körmend és Kistérsége Önkormányzati Társulás térítésmentesen használatba vegye a háziorvosi ügyeleti feladatok ellátására. A térítésmentes használat jogát az Önkormányzat addig biztosítja a Társulás részére, amíg a Társulás ellátja a háziorvosi ügyeleti feladatellátást.

**Bebes István**

**polgármester**

 **Körmend város Önkormányzata Képviselő-testülete …./…. (... . …..)**

**önkormányzati rendelete**

**a Képviselő-testület szervezeti és működési szabályzatáról szóló 19/2014. (X.31.) önkormányzati rendelet módosításáról**

*Körmend város Önkormányzata Képviselő-testülete az Alaptörvény 32. cikk (2) bekezdésében és Magyarország helyi önkormányzatairól szóló 2011. évi CXXXIX. törvény 43.§ (3) bekezdésében kapott felhatalmazás alapján eljárva a következőket rendeli el:*

1.§ Körmend város Önkormányzata Képviselő-testületének a Képviselő-testület szervezeti és működési szabályzatáról szóló 19/2014. (X.31.) önkormányzati rendeletének 1. számú melléklete kiegészül az alábbi szövegrésszel:

**„A Körmend és Kistérsége Önkormányzati Társulásra átruházott hatáskörök:**

1. orvosi ügyeleti feladatellátás megszervezése és működtetése
2. A Szociális Szolgáltató és Információs Központon keresztül biztosítja a szociális és gyermekjóléti feladatokat, család - és nővédelmi egészségügyi gondozási és ifjúság -egészségügyi gondozási feladatokat.
3. a szociális és gyermekjóléti ellátások közül biztosítja az alábbiakat:

ca) támogató szolgálat

cb) jelzőrendszeres házi segítségnyújtás

cc) szenvedélybetegek és fogyatékosok nappali ellátása,

cd)Idősek nappali ellátása,

ce)a házi segítségnyújtás

cf) család-és gyermekjóléti szolgálat

cg)Időskorúak átmeneti ellátása

ch)Közösségi szolgáltatások (kivéve: szenvedélybetegek alacsonyküszöbű ellátása)

ci) Szociális étkeztetés

cj)Szociális Foglalkoztatást fejlesztő- felkészítő foglalkoztatás

ck)Szociális foglalkoztatást munka-rehabilitáció keretében

cl) a család-és gyermekjóléti központra előírt feladatok ellátását.

**2.§** Körmend város Önkormányzata Képviselő-testületének a Képviselő-testület szervezeti és működési szabályzatáról szóló 19/2014. (X.31.) önkormányzati rendeletének 1. számú melléklete kiegészül az alábbi szövegrésszel:

**„A Körmend és Mikrotérsége Köznevelési Intézményfenntartó Társulásra átruházott hatáskörök:**

A Batthyanyné Coreth Mária Óvoda és a Körmendi Mátyás Király Utcai Óvoda és bölcsőde intézményen biztosítja az óvodai nevelési és bölcsődei gondozási feladatokat.

3.§ Körmend város Önkormányzata Képviselő-testületének a Képviselő-testület szervezeti és működési szabályzatáról szóló 19/2014. (X.31.) önkormányzati rendeletének 1. számú melléklete kiegészül az alábbi szövegrésszel:

„ **A** **Nyugat-dunántúli Regionális Hulladékgazdálkodási Önkormányzati Társulásra átruházott hatáskörök:**

1. Körmendet is érintően a társulást alkotó települések hulladékgyűjtésének, hulladék hasznosításának és ártalmatlanításának javítása, kölcsönös érdekeken alapuló koordinálása
2. Körmendet érintően hulladékudvar létrehozása és fenntartása.”

4.§(1) E rendelet a kihirdetését követő első napon lép hatályba.

1. (2) E rendelet 1.§ (a) pontjában foglalt „orvosi ügyeleti feladatellátás megszervezése és működtetése” szövegrész 2016. április 1-én lép hatályba.

***Bebes István sk. Dr. Stepics Anita sk.***

***polgármester jegyző***